Zavod za izobraževanje in kulturo Črnomelj

Ulica Otona Župančiča 1

8340 Črnomelj

Črnomelj, 12. 12. 2017

**Zadeva: Delavnica animiranega filma**

Spoštovani!

V sklopu ZIK-ovih projektov Mednarodna kiparska kolonija mladih Črnomelj in Filmski tabor Kolpa organiziramo **dvodnevno delavnico animiranega filma**, kjer se bodo udeleženci seznanili z osnovami ustvarjanja animiranih filmov z otroki. Delavnica je namenjena pedagoškim delavcem (likovni pedagogi, računalnikarji, vzgojitelji, učitelji razrednega pouka in vsi, ki jih zanima uporaba filmske animacije pri pouku) ter tudi ostalim.

**Delavnica animiranega filma bo potekala v prostorih Kulturnega doma Črnomelj:
- v torek, 9. 1. 2018, med 19.30 in 21.30;
- v petek 12. 1. 2018, med 15.00 in 21.00.**

**Cena delavnice je 40 € na udeleženca.**

**Vsak udeleženec na delavnici potrebuje svoj prenosni računalnik.**

Delavnico bo vodil Timon Leder (Zavod Dagiba), filmski animator in pedagog, avtor številnih animiranih filmov za otroke, ter ilustrator in soavtor besedila priročnika za šole in vrtce Animirajmo!

Na prvem terminu (torek) bomo spoznali proces ustvarjanja profesionalnega animiranega filma, ter v čem je slednji poenostavljen pri ustvarjanju z otroki. Seznanili se bomo s stopnjami v procesu in času potrebnem za tovrstno delavnico ter delom z animacijo pri pouku. Ogledali si bomo nekaj 2-minutnih otroških filmov v različnih tehnikah, ki so jih ustvarili otroci. Za primerjavo bomo pokazali še nekaj takih, ki jih izdelajo profesionalni animatorji. Zaključili bomo z ogledom programov za animacijo Dragonframe\* (profesionalni) ter Kool Capture (neplačljivi šolski), ki sta trenutno najširše uporabljena danes.

\*Dragonframe je trenutno najbolj razširjen program za profesinalno stop animacijo s fotoaparatom. Uporabljajo ga tako profesinalci kot pedagogi po celem svetu, saj je licenca za okoli 200 eur dostopna vsem, uporabna pa je na dveh računalnikih hkrati. Po želji lahko mentor predstavi tudi program Stopmotion Pro, ki pa je danes v rabi vedno redkeje, čeprav ima enako ceno in je prav tako dober. Če kdo že poseduje licenco zanj, naj nas o tem obvesti ob prijavi, da se bo mentor ustrezno pripravil na delavnico.

Drugi termin (petek) bo praktične narave. Spoznali bomo osnove animacije in ustvarjali v tehnikah plastelina ter kolaža na enak način, kot bi to počeli z otroki. Če bo dovolj časa, bomo nastale kratke filmčke tudi zmontirali.

Končni film dobite v roku tedna dni po zaključku delavnice.

**Prosimo vas, da se prijavite Tadeju Finku na e-naslov:****tadej.fink@zik-crnomelj.si** **ali tel.: 07 30 61 382**

**najkasneje do petka, 22. 12. 2017.**

Tadej Fink

Organizator in koordinator kulturnih programov